b'\n_START_ARTICLE_\n400 m barjerinis b\xc4\x97gimas\n_START_PARAGRAPH_\n400 metr\xc5\xb3 barjerinis b\xc4\x97gimas \xe2\x80\x93 lengvosios atletikos rungtis, ilgiausia oficiali barjerinio b\xc4\x97gimo distancija. Nuo 1900 m. vasaros olimpini\xc5\xb3 \xc5\xbeaidyni\xc5\xb3 rungtis \xc4\xaftraukt\xc4\x85 \xc4\xaf olimpin\xc4\x99 program\xc4\x85.\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 pana\xc5\xa1aus barjerinio b\xc4\x97gimo atstovai buvo apdovanoti 1860 m. Oksforde, Jungtin\xc4\x97je Karalyst\xc4\x97je. Tuomet sportininkai \xc4\xafveik\xc4\x97 440 jardus arba 402,336 metro. B\xc4\x97gdami sportininkai tur\xc4\x97jo \xc4\xafveikti de\xc5\xa1imt medini\xc5\xb3 pertvar\xc5\xb3, kuri\xc5\xb3 auk\xc5\xa1tis siek\xc4\x97 100 centimetr\xc5\xb3. Jog i\xc5\xa1vengti traum\xc5\xb3 1895 m. prad\xc4\x97ti naudoti lengvi barjerai, kuriuos sportininkai gal\xc4\x97jo laisvai nuversti. Iki 1935 m. buvo priimta nuostata jog sportininkas nuvertes daugiau nei tris barjerus yra diskvalifikuojamas. Taip pat tuo metu vyravo ir taisykl\xc4\x97 jog rekordai fiksuojami tik tuo atveju, jeigu sportininkas nenuvert\xc4\x97 nei vieno barjero ir tras\xc4\x85 \xc4\xafveik\xc4\x97 \xc5\xa1variai._NEWLINE_400 m barjerinis b\xc4\x97gimas olimpine rungtimi tapo 1900 m vasaros olimpin\xc4\x97se \xc5\xbeaidyn\xc4\x97se Pary\xc5\xbeiuje. Oficialus barjer\xc5\xb3 auk\xc5\xa1tis tapo 91,4 cm (3 p\xc4\x97dos) vyrams ir 76,20 cm moterims. Tapo priimtas standartas jog pirmasis barjeras stovi u\xc5\xbe 45 m nuo starto linijos, o tarp kiekvieno barjero yra 35 m atstumas, o nuo paskutin\xc4\x97s kli\xc5\xabties iki fini\xc5\xa1o palikta 40 m._NEWLINE_Pirmasis u\xc5\xbefiksuotas moter\xc5\xb3 400 m barjerinis b\xc4\x97gimas \xc4\xafvyko 1971 m. Tarptautin\xc4\x97 lengvosios atletikos federacija kaip oficiali\xc4\x85 rungt\xc4\xaf moterims \xc4\xafteisino 1974 m. Nuo 1984 m. vasaros olimpini\xc5\xb3 \xc5\xbeaidyni\xc5\xb3 moter\xc5\xb3 rungtis \xc4\xaftraukta \xc4\xaf olimpiados program\xc4\x85.\n_START_SECTION_\nPasirengimas\n_START_PARAGRAPH_\n400 m barjerinis b\xc4\x97gimas reikalauja grei\xc4\x8dio, j\xc4\x97gos ir i\xc5\xa1tverm\xc4\x97s. B\xc4\x97gant pirmus 200 m reikalinga j\xc4\x97ga, kuri tre\xc4\x8diajame ketvirtyje pereina \xc4\xaf i\xc5\xa1tverm\xc4\x99, kuri\xc4\x85 b\xc5\xabtina i\xc5\xa1laikyti iki fini\xc5\xa1o. \xc5\xa0iai distancijai reikalingas tik minimalus lankstumas, nes nuo didelio lankstumo ma\xc5\xbe\xc4\x97ja galingumo rodikliai. Pradedantieji lengvaatle\xc4\x8diai mokosi b\xc4\x97gti laisvu \xc5\xbeingsniu, kitu atveju likus b\xc4\x97gti 100 m sportininko k\xc5\xabnas b\xc5\xabna labai \xc4\xafsitemp\xc4\x99s, o tai ma\xc5\xbein\xc4\x85 greit\xc4\xaf ir sul\xc4\x97tina j\xc4\xaf fini\xc5\xa1e. 400 m barjerinio b\xc4\x97gimo atstovai \xc4\xafprastai geba b\xc4\x97gti ir 200 m ar 400 m sprintus, bei demonstruoja gana auk\xc5\xa1tus rezultatus, kadangi b\xc4\x97gant 200 m dominuoja grei\xc4\x8dio j\xc4\x97ga, o 400 m: j\xc4\x97ga ir i\xc5\xa1tverm\xc4\x97. Tokios rungtys yra tik pagalbin\xc4\x97s, da\xc5\xbeniausiai var\xc5\xbeybos rengiamos kelias dienas, tod\xc4\x97l pirm\xc4\x85j\xc4\x85 dien\xc4\x85 startuojama 400 m sprinto rungtyje, o antr\xc4\x85j\xc4\x85 barjeriniame b\xc4\x97gime ar 200 m sprinte. Kiekvienas pasirenka kokiose var\xc5\xbeybose startuoti geriausia, nors didelio meistri\xc5\xa1kumo sportininkai stambiausiose var\xc5\xbeybose gana startuoja keliose rungtyse.'